Akademický senát STU

13. 03. 2017

**Návrh**

**dodatku číslo 6**

**k Organizačnému poriadku**

**Slovenskej technickej univerzity v Bratislave[[1]](#footnote-1)**

Predkladá: **prof.** **Ing. Robert Redhammer, PhD.**

 rektor

Vypracoval: **JUDr. Marcela Haladejová**

 právny a organizačný útvar

Zdôvodnenie: Doplnenie ustanovení týkajúcich sa ubytovania študentov v zariadeniach ÚZ ŠDaJ STU. Doplnenie pravidiel výkonu pôsobnosti fakúlt v oblasti povinného poskytovania informácií.

Návrh uznesenia: Akademický senát STU prerokoval návrh vnútorného predpisu STU, ktorým je „Dodatok číslo 6 k Organizačnému poriadku STU“

1. bez pripomienok
2. s pripomienkami

a predmetný návrh vnútorného predpisu STU schvaľuje.

**Vnútorný predpis**

**číslo X/2017**

**Dodatok číslo 6**

**k Organizačnému poriadku**

**Slovenskej technickej univerzity v Bratislave**

Dátum: 13. 03. 2017

**Slovenská technická univerzita v Bratislave, Vazovova 5, 812 43 Bratislava**

V Bratislave dňa 13. 03. 2017

**Organizačný poriadok**

**Slovenskej technickej univerzity v Bratislave**

schválený Akademickým senátom STU dňa 24. 11. 2008 v znení jeho dodatku číslo 1, ktorý bol schválený Akademickým senátom STU dňa 2. 3. 2009, dodatku číslo 2, ktorý bol schválený Akademickým senátom STU dňa 29. 10. 2012, dodatku číslo 3, ktorý bol schválený Akademickým senátom STU dňa 24. 6. 2013, dodatku číslo 4, ktorý bol schválený Akademickým senátom STU dňa 26. 10. 2015 a dodatku číslo 5, ktorý bol schválený Akademickým senátom STU dňa 12. decembra 2016 (ďalej len „organizačný poriadok STU“)

**sa mení a dopĺňa**

nasledovne:

**Článok I.**

1. V článku 2b sa dopĺňa bod 5 tohto znenia:

“5. **Oblasť poskytovania informácií:**

 Dekan zodpovedá rektorovi za vybavovanie žiadostí o poskytnutie informácií podľa osobitného predpisu5a, ak sa týkajú ním riadenej fakulty.“.

Poznámka pod čiarou k odkazu 5a znie:

„5a Zákon č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“.

1. V článku 5 písm. a) za druhú vetu sa vkladá tretia veta, ktorá znie:

„Pravidlá prideľovania ubytovania študentov v zariadeniach STU budú upravené v smernici rektora.“.

1. V článku 5 písm. a) na konci štvrtej vety bodka sa nahrádza čiarkou a za ňu sa dopĺňajú slová:

„ktorá je v súlade s článkom 8 bod 3 tohto organizačného poriadku STU poradným orgánom rektora.“.

1. V článku 5 písm. a) piata veta znie:

„Ubytovaciu komisiu vedie prorektor pre vzdelávanie.“.

1. V článku 5 písm. a) za ôsmu vetu sa dopĺňa deviata veta, ktorá znie:

„Riaditeľ ÚZ ŠDaJ STU je oprávnený vydávať interné predpisy v oblasti ubytovania študentov, a to najmä Postup pre ubytovanie študentov v študentských domovoch STU, Ubytovací poriadok a iné súvisiace s uvedenou oblasťou.“.

1. V článku 11 za bod 3 sa dopĺňa bod 4, ktorý znie:

„4. Rektor je povinný do troch mesiacov odo dňa účinnosti dodatku číslo 6 k organizačnému poriadku STU vydať smernicu rektora, v ktorej budú upravené pravidlá prideľovania ubytovania študentov v zariadeniach STU.“.

Doterajšie body 3 až 11 sa označujú ako body 4 až 12.

1. V článku 11 sa dopĺňa bod 13, ktorý znie:

„13. Dodatok č. 6 k Organizačnému poriadku STU bol schválený AS STU dňa 13. 03. 2017 s účinnosťou od 1. apríla 2017.“.

**Článok II.**

1. Tento dodatok číslo 6 k Organizačnému poriadku STU bol schválený Akademickým senátom STU dňa 13. marca 2017.
2. Tento dodatok číslo 6 k Organizačnému poriadku STU nadobúda účinnosť dňom 1. apríl 2017.

prof. Ing. Ján Híveš, PhD. prof. Ing. Robert Redhammer, PhD.

predseda rektor

Akademického senátu STU

1. Súčasťou návrhu Dodatku číslo 6 k Organizačnému poriadku STU je aj Úplne znenie Organizačného poriadku STU v znení dodatkov č. 1 – 5 a návrhu dodatku č. 6. [↑](#footnote-ref-1)